NaiveNeuron/SloPal huggingface dataset:
Šeliga, Juraj, podpredseda NR SR (2021-03-18):
Ďakujem. Prezentujme sa, prosím, a hlasujme. (Hlasovanie.) Prítomných 128, za 106, proti 2, zdržalo sa 20, hlasovali všetci prítomní. Konštatujem, že sme v treťom čítaní. Otváram rozpravu v rámci tretieho čítania . Pýtam sa, či sa niekto hlási do rozpravy. Nikto. Ďakujem. Vyhlasujem rozpravu za skončenú. Pán spravodajca, prosím, uveďte návrh hlasovania o zákone ako o celku.
Horváthová, Eva, poslankyňa NR SR (2015-06-18):
Ja len minútku by som chcela tomu venovať. Už som pôvodne nechcela vystupovať, nerada sa opakujem, hovoriť stále to isté dookola, ale nedá mi sa nevyjadriť. V tomto návrhu zákona navrhujeme, aby bolo zakázané fajčiť v aute v prítomnosti osoby mladšej ako osemnásť rokov. Nič viac, nič menej v ňom nenavrhujeme. Určite tým nezasahujeme do súkromia žiadnych ľudí, snažíme sa ochrániť zdravie dieťaťa, ktoré sedí vzadu, pričom jeho rodič fajčí pri šoférovaní auta. Okrem iného som spomenula ďalšie benefity, ktoré z toho môžu vyplývať, cigareta, fajčenie, rozptyľovanie sa pri šoférovaní je nebezpečné. Dá sa to kontrolovať tak, ako sa kontroluje telefonovanie počas jazdy, prekročenie rýchlosti. Policajti majú možnosť toto si overiť, majú možnosť upozorniť vodiča, aby nefajčil v prítomnosti jeho dieťaťa, fajčenie by malo byť, mimochodom, zakázané úplne počas riadenia motorového vozidla. A pánovi poslancovi Kuffovi poviem len toľko. Nuž nezdá sa mi, že by ti záležalo na ochrane detí, keďže slobodne ich pustíš bez prilby vo veku do pätnásť rokov na svahy, bol si jediný proti zákonu, a tušíme všetci, prečo to tak bolo, o Horskej záchrannej službe, a spokojne ich necháš sedieť v aute, kde niekto fajčí. Čiže prosím vás o podporu tohto zákona, pretože som presvedčená o tom, že pomôže. A ešte by som dodala, že preventívnych programov, výchovných, ktoré sa snažia motivovať mládež k tomu, aby sa znižovala prevalencia fajčení, je veľké množstvo. Tá výchova sa robí, je to tu, robí sa od útleho detstva. Vieme o tom, že sú problémy, že sa fajčenie posúva čoraz do mladších vekových kategórií. A verte mi, že je tá snaha veľmi veľkého množstva ľudí. Aj pri ministerstve zdravotníctva existuje sekcia, ktorá sa zaoberá len prevenciou, pokiaľ ide o legálne, nelegálne drogy. Robíme v tom veľa, ale zjavne to nestačí. A toto je jeden z veľmi veľkého množstva krokov, ktorý sa tu dá urobiť, a myslím si, že bude na prospech našich detí. Ďakujem.
Štefanec, Ivan, poslanec NR SR (2012-12-12):
Ďakujem pekne, pani podpredsedníčka. Zachytil som, že pán poslanec Kamenický má stále problém s rešpektovaním toho faktu, keďže ma spomínal. Nuž, pán poslanec, je to realita, aj keď sa vám to nepáči. Posledná skutočnosť, ktorá bola vo výdavkoch štátneho rozpočtu, je v minulom roku a je o 1,723 mld. nižšia. Inými slovami, budúci rok výdavky štátneho rozpočtu budú vyššie o 1,723 mld. eur. Je to hrozné číslo a práve viem, že táto suma vám kole oči. Ale práve táto suma je najlepším dôkazom toho, že ani náhodou sa nesnažíte riešiť výdavkovú stránku rozpočtu, ani náhodou sa nesnažíte šetriť. Preto vám to budem stále rád pripomínať. Ďakujem.
Laššáková, Jana, podpredsedníčka NR SR (2014-10-22):
Na vystúpenie pána poslanca nie sú faktické poznámky. Uzatváram možnosť prihlásiť sa s faktickými poznámkami. Pán poslanec Kaník. Nie je prítomný. Pán poslanec Mihál. Nie je prítomný (Reakcia z pléna.) Nech sa páči. (Reakcia z pléna.) A idete? (Reakcia z pléna.) Tak vás počkám. Takže dajte, poprosím vás, pána Mihála. (Reakcia z pléna.) No vidíte. Takže nech sa páči, pán poslanec, máte slovo.
Šefčík, Marek, poslanec NR SR (2023-06-27):
Ďakujem, že ste počkali, kým sa prihlásim s faktickou, pán predsedajúci. No ja naopak oceňujem tento návrh zákona, pretože za mňa, ja sa opýtam opačnú otázku. Nemyslím si, že banky budú mať s tým až taký veľký problém, ale ja to vnímam tak, že dávame klientom bánk, ktorí majú úvery v bankách, väčšiu slobodu. A strana Sloboda a Solidarita by im mala chcieť dať väčšiu slobodu. Takže za mňa proste tento, ja nevidím na tomto návrhu zákona nič zlé, dáva väčšiu možnosť narábať so svojimi úvermi tým klientom podľa toho, že či majú, nemajú väčšiu hotovosť na splatenie, chcú sa skôr zbaviť úveru, nech sa páči. Ďakujem.
Glváč, Martin, podpredseda NR SR (2017-09-08):
Pán poslanec Kollár.
Paška, Pavol, predseda NR SR (2014-05-29):
(Hlasovanie.) 137 prítomných, 58 za, 76 proti, 3 sa zdržali. Návrh sme neschválili.
Beluský, Martin, poslanec NR SR (2021-01-29):
Ďakujem za slovo. Ešte raz, vážené panie poslankyne, páni poslanci, Ústava Slovenskej republiky v čl. 40 hovorí: „Každý má právo na ochranu zdravia. Na základe zdravotného poistenia majú občania právo na bezplatnú zdravotnú starostlivosť a na zdravotnícke pomôcky za podmienok, ktoré ustanoví zákon.“ V zmysle uvedeného vyplýva, že štát ako garant práva a sociálneho zabezpečenia nielen pre najzraniteľnejšie skupiny ľudí by mal byť schopný zabezpečiť bezplatnú zdravotnú starostlivosť od začiatku až do skončenia jej trvania. To znamená od potrebného lekárskeho zákroku až po užívanie liekov, ktoré lekár pacientovi predpíše. Väčšina starobných dôchodcov bola v minulosti zamestnaná a poctivo si platila dane a sociálne poistenie. Robili to s vedomím, že na jeseň ich života sa štát ako sociálny garant o nich postará a zabezpečí im takú opateru, ktorú potrebujú. Nemôžu za to, že vďaka nezodpovedným vládam sa sprivatizovalo a vykradlo takmer všetko vrátane slovenského zdravotníctva. Dnes trpia a platia na nezodpovednosť tých, ktorí tento stav zavinili. Častokrát sa tak rozhodujú medzi tým, či si kúpia jedlo, ošatenie, zaplatia dane či poplatky za energie, alebo si kúpia lekárom predpísané lieky. Treba si uvedomiť, že sa aj dnes vyplácajú dôchodky dôchodcom vo výške almužien. Aj keď dôchodcovia poctivo pracovali, pracovali veľakrát za nižšie mzdy, čo sa im dnes odzrkadľuje na výške ich dôchodku. Rovnakú situáciu zažívajú aj invalidní dôchodcovia. Častokrát sú odkázaní na pomoc svojich blízkych, aby ako-tak prežili. Napriek ich zdravotnému postihu sa vo väčšine prípadov sa snažia zamestnať a rovnako začleniť do spoločnosti. Preto nie je dôvod znevažovať ich aktívny prístup a zaťažovať ich ďalšími výdavkami na predpísané lieky či iné pomôcky a potraviny. Poslednou kategóriou poistencov, ktorí by nemali platiť doplatky za predpísané lieky, zdravotnícke pomôcky a dietetické potraviny, sú deti v predškolskom veku a deti so zdravotným postihnutím do 12 rokov života. Predmetným oslobodením poistencov od platenia doplatkov za lieky, pomôcky a potraviny sa docieli to, že peniaze, ktoré rodičia museli a musia na lieky vynaložiť, použijú na kvalitnejší a lepší život pre svoje deti. Tento návrh bude mať negatívny vplyv na štátny rozpočet. Zároveň však bude mať pozitívny vplyv na kvalitu života detí, invalidných a starobných dôchodcov a zlepší im finančnú situáciu, ktorá im umožní využiť finančné prostriedky napríklad na kvalitnejšie, kvalitnejšiu stravu alebo bývanie. Predkladaný návrh zákona je v súlade s Ústavou Slovenskej republiky, s ústavnými zákonmi a ostatnými všeobecne záväznými predpismi Slovenskej republiky. Ďakujem veľmi pekne za pozornosť.
Hort, Milan, podpredseda NR SR (2011-05-27):
Ďakujem pekne. Pán poslanec, pán spravodajca, chcete využiť právo? Nie. Vážené kolegyne, kolegovia, je 11.27, vyhlasujem prestávku, ktorá skončí o 11.35 hod., na požiadanie troch poslaneckých klubov. O 11.35 hod. budeme pokračovať hlasovaním o prerokovaných bodoch. Poprosím teraz predsedov klubov vládnej koalície, keby sa sústredili tam, kde sa stretávame pri grémiu. O 11.35 hod. pokračujeme. (Prestávka.) (Po prestávke.)
Hrnčiar, Andrej, podpredseda NR SR (2017-12-13):
Prosím, prezentujme sa a hlasujme. (Hlasovanie.) Prítomných 137, za 111, proti 14, zdržalo sa 12. Konštatujem, že sme schválili návrh novely zákona č. 578/2004 Z. z. o poskytovateľoch zdravotnej starostlivosti. Nech sa páči, procedurálny návrh, pán poslanec Dostál.
P. Hrušovský, podpredseda NR SR: (2001-10-30):
(Hlasovanie.) Prítomných je 111 poslancov, za návrh 65, proti 38, zdržalo sa 7, nehlasoval 1. Návrh sme schválili.
Laššáková, Jana, podpredsedníčka NR SR (2014-02-04):
Na vystúpenie pána poslanca nie sú faktické poznámky. Vyhlasujem všeobecnú rozpravu za skončenú. Pán navrhovateľ nechce zaujať stanovisko. Pán spravodajca? Nie? Nie, nechce zaujať stanovisko. Prerušujem rokovanie o tomto bode programu. Pristúpime k prvému čítaniu o návrhu poslancov Ivana Štefanca na vydanie zákona, poslanca Ivana Štefanca na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov. Návrh zákona má tlač 829, návrh na jeho pridelenie na prerokovanie výborov je v rozhodnutí č. 813. Nech sa páči, pán poslanec Štefanec, poprosím vás uviesť návrh zákona. Máte slovo. (Rokovanie o návrhu poslanca Národnej rady Slovenskej republiky Ivana Štefanca na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov , tlač 813.)
Bublavý, Dušan, poslanec NR SR (2017-03-21):
Teraz budeme hlasovať o vrátenom zákone ako o celku s odporúčaním gestorského výboru schváliť v pôvodnom znení.
P. Hrušovský, predseda NR SR: (2002-12-11):
Prosím, prezentujme sa a hlasujme. (Hlasovanie.) Moment, panie poslankyne, páni poslanci, ruším toto hlasovanie. Pán poslanec Bódy poprosil o krátku prestávku. Panie poslankyne, páni poslanci, prosím, prezentujme sa a hlasujme o alternatíve 1. (Hlasovanie.) 129 prítomných, 49 za návrh, 40 proti, 40 sa zdržalo. Konštatujem, že návrh sme v alternatíve 1 neschválili. Ďalší návrh, pani poslankyňa. E. Černá, poslankyňa: Prosím, dajte hlasovať o alternatíve 2 prezidenta Slovenskej republiky s návrhom gestorského výboru neschváliť ju.
Schlosár, Rastislav, poslanec NR SR (2018-05-29):
Natália, ty si opäť raz vo svojom príspevku otvorila tú tému, odkiaľ vlastne tá, tá liberálna interrupčná politika pochádza, že vznikla v Sovietskom zväze v roku 1920, no a pri tej príležitosti ma napadla taká myšlienka, že kam vlastne sa ten Sovietsky zväz alebo to Rusko odvtedy dopracovalo touto liberálnou potratovou politikou. No dotiahlo to až tak ďaleko, že v roku 1993 sa na 100 živo narodených v Rusku pripadalo až 235 umelých potratov. To znamená, to znamená, až také obludné rozmery nadobudli tie interrupcie, že viacej ľudí tam je zabitých pri interrupciách, ako sa tam reálne narodí, a na tom možno, na tomto príklade možno aj vidieť, že kam až, kam až vlastne všetky tieto interrupcie vedú, že to nie je len niečo, čo zasahuje v úvodzovkách len do života tých konkrétnych malých detí, ktoré sú umelo potratené, a nezasahuje to len do života rodičov tohto dieťaťa, ale že to zasahuje vyslovene aj do chodu a života celej spoločnosti a celého štátu a celého národa, pretože aj na Slovensku, a ja som tu o tom už hovoril v podstate, pri interrupciách zahynie viacej ľudí ako pri dopravných nehodách, ako pri infekčných chorobách, ako pri tých najbežnejších zhubných nádoroch, čiže ten, najväčším zabijakom aj v našom štáte sú nie tieto, tieto, dá sa povedať, ešte relatívne prirodzené spôsoby smrti, ale práve interrupcie. No ak náš národ, ak nielen náš národ, ale ak aj ostatné európske národy, trebárs aj ten ruský, o ktorom som hovoril, jedného dňa nebudú existovať a vymrú, tak to nebude nejakými vojnami, ale bude to vyslovene aj interrupciami, ktoré nie sú ničím iným ako národnou samovraždou.
Mihalik, Marcel, poslanec NR SR (2023-03-22):
Ďakujem za slovo. Pán predseda, prosím vás, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Tomáš, Erik, poslanec NR SR (2018-02-14):
Ďakujem, pán predsedajúci. Kolegovia, kolegyne, v rozprave v opakovanom druhom čítaní bol podaný jeden procedurálny návrh, a to vrátiť návrh zákona navrhovateľovi na dopracovanie, ktorý podal pán poslanec Simon, a jeden pozmeňujúci návrh a doplňujúci návrh od pána poslanca Baláža. Pán predsedajúci, najskôr dajte, prosím, hlasovať o procedurálnom návrhu pána poslanca Simona vrátiť návrh zákona navrhovateľovi na dopracovanie.
Remišová, Veronika, poslankyňa NR SR (2018-10-24):
Pán, pán minister Gál, aj z vášho teda záverečného príhovoru bolo jasné, akú vy prikladáte váhu tomuto zákonu o ústavnej zmene. Takisto je to zjavné aj zo slov pána Bugára, aj z tohto cirkusu, ktorý sa tu robí... (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2017-05-12):
Jedna faktická poznámka na vaše vystúpenie, pán poslanec. Končím možnosť prihlásiť sa s faktickou poznámkou. Pán poslanec Gröhling, nech sa páči.
Bagačka, Michal, poslanec NR SR (2017-05-10):
Ďakujem, pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, Výboru Národnej rady pre hospodárske záležitosti a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní.
Laššáková, Jana, podpredsedníčka NR SR (2015-10-01):
Pán poslanec, chcete doplňujúcu? (Reakcia z pléna.) Stačí? Chcete doplňujúcu?
Kolíková, Mária, poslankyňa NR SR (2024-05-14):
Ďakujem veľmi pekne. No ide tu o biznis štiepkarskych firiem, ide tu o developerské záujmy a ide tu o papalášizmus a la poslanec Huliak. Áno, treba na to reagovať. Tá zmluva, na ktorú tu poukazujem, je podpísaná podľa všetkého buď menovcom, alebo bratom pána Huliaka za poľovnícky spolok Očová. A je tu čl. 6, kde je to úplne jasné. Dokonca kontaktnou osobou tu je priamo pán poslanec Huliak, to znamená, veľmi dobre vie, čo v tejto zmluve je, napriek tomu zverejní na sociálnej sieti zabité zviera v rozpore s touto zmluvou, vôbec mu to nevadí, proste to je trofejný, hlúpy spôsob presadzovania politiky. Hlúpy, vulgárny papalášizmus hrubého zrna a pán podpredseda parlamentu mu, samozrejme, mu v tom dáva svoje vlastné lekcie. Takže takto sa dá tomu jedine rozumieť. Toto sú nominanti Slovenskej národnej strany, takýto spôsob politiky, toto je ten národný spôsob politiky v prospech nás samých. Ale určite nie v prospech Slovenska a určite nie v prospech ochrany prírody a určite nie v prospech životného prostredia. (Potlesk.)
Laurenčík, Milan, podpredseda NR SR (2022-02-03):
S faktickou poznámkou pán poslanec Blcháč.
Grendel, Gábor, podpredseda NR SR (2022-09-22):
Otváram rozpravu, do ktorej som nedostal žiadnu písomnú prihlášku. Pýtam sa, či má niekto záujem prihlásiť sa do rozpravy ústne okrem pána spravodajcu. Nikto. Končím možnosť prihlásiť sa do rozpravy. Ako jediný vystúpi pán poslanec Radovan Kazda. Nech sa páči.
Mizík, Stanislav, poslanec NR SR (2021-07-23):
Ďakujem za slovo. Pán Radovan, ja vás dokonca aj premenujem. Princ Radovan z Temného kráľovstva. Ja len stručne k jednej skutočnosti. Že vraj opozícia vrieska. To máte tak krátku pamäť? Nepamätáte na takzvane slušno-neslušné Slovensko? Nepamätáte napríklad na jednu čudnú persónu, ktorému aj prischlo príznačné pomenovanie, prezývka, a to škriekajúci pavián? Jeho ctené meno je Richard Stanke. A ešte jedna vec, princ Radovan. Opozícia má právo vrieskať, má právo protestu a verte mi, že podľa ústavy má dokonca aj právo na odpor. A z toho odporu máte strach. Na základe toho vášho strachu z odporu občanov je aj tento návrh zákona prijímaný. Dúfam, že nebude prijatý. Ďakujem.
Hrnčiar, Andrej, podpredseda NR SR (2016-04-26):
Ďakujem. Končím možnosť nahlásiť sa s faktickými poznámkami. Štrnásť faktických poznámok. Ako prvý vystúpi, nech sa páči, pán poslanec Galko.
Viskupič, Jozef, poslanec NR SR (2012-04-04):
Sľubujem. (Potlesk.)
Pellegrini, Peter, predseda NR SR (2015-03-17):
V poriadku, pán spravodajca.
Sulík, Richard, predseda NR SR (2010-11-05):
Ctení kolegovia, pokračujeme v schôdzi. Poprosím vás, keby ste zaujali miesta. Najprv sa vrátim k bodu programu, ktorý bol pred chvíľou prerušený. Je to skrátené legislatívne konanie v prvom čítaní o vládnom návrhu zákona, ktorým sa mení zákon č. 497/2009 Z. z. o štátnom rozpočte na rok 2010 . A poprosím spravodajcu k tomuto zákonu pána poslanca Kollára, aby uviedol ešte jednu informáciu. Máme mikrofón pre pána spravodajcu.
P. Frešo, poslanec: (2008-12-04):
Hovorili ste o istých technických záležitostiach, ktoré, mimochodom, jednej z nich veľmi dobre rozumiem, sú naozaj, ale naozaj hlúposti a myslím si, že by bolo normálne, keby ste povedali skutočné dôvody. Takisto si myslím, že by bolo správne v tejto Národnej rade povedať, či toto miesto, keď sa uvoľní, bude Smer presadzovať tam jedného vyslúžilého politika a hlavne by bolo treba povedať verejnosti, čo ju to bude všetko stáť. Čo ju to bude všetko stáť. Totižto celý problém digitalizácie je o tom, že technológie pokračujú smerom dopredu a nedajú sa zastaviť a nedá sa to zastaviť ani umelou bariérou, ani nejakou kartelovou dohodou televízií, ktorú ja tam cítim v pozadí a pán minister by mal povedať, či táto vláda preferuje to, aby sme mali viacej televízií, mohli si z viacerých vybrať, alebo preferuje, aby tu existoval nejaký kartel či už televízií alebo telekomunikačných operátorov, alebo nejakých iných firiem, ktorý bude spriaznený vláde. K tomuto nebolo povedané ani slovo a preto toto moje podozrenie veľmi, veľmi vysoko narastá a myslím si, že je to hanba tejto vládnej koalície a myslím si, že je to hlavne hanba Smeru, lebo to je vaša hra.
Bugár, Béla, doterajší podpredseda NR SR (2012-04-04):
Robert Kaliňák.
Číž, Miroslav, poslanec NR SR (2019-01-31):
Ďakujem pekne, pán podpredseda. Ja som hrozne rád, že ste poskytli túto vašu skúsenosť tomuto nášmu plénu. Len bolo zaujímavé, viete až, no pre mňa až úsmevné, že toto je jedna jediná vec, ktorú ste zažili. Úplne náhodou sa to stalo vtedy, kým ste fungovali v SIET-i, tak ste nepochybne si užívali korektnosť novinárov a podobne, až teda ste sa rozhodli, že chcete svojbytne konať a realizovať zámery vašej strany, a vtedy to začalo. A vtedy to začalo. A teraz skúsme hodnotiť, čo to bolo? Výpalníctvo, zastrašovanie, vydieranie? O čo išlo tým novinárom? Nič tým nezískali. Čiže za normálnych okolností neviem si predstaviť, slušný človek, slušný novinár, ktorý má pocit, že niekomu ublížil, že má niečo proti tomu, ak ten človek oprávnene protestuje a preukazuje, že nikomu nič nespravil a že informácia je klamná, ktorá ho zásadne poškodzuje, takže to niekomu vadí. Jak to môže slušnému človekovi vadiť? Viete, počúvam tu tie rôzne reči. No, novinársky kódex, to jak počúvam tu pani kolegyne, ale už ani to nebudem. Načo sú tie kódexy? To je niečo neuveriteľné. Stanovujú práve preto, že novinárčina, právo slobodne do spoločnosti hlásať rôzne typy informácií, ktoré sa dajú zneužiť, využívať a tak ďalej, že musí byť niečím limitované. No o novinárskych kódexoch tu nikto z nich ani slovo nepovedal, nikoho nezaujímajú, či sa dodržiavajú, ako sa vyhodnocuje dodržiavanie, ako možno nejakým spôsobom namietať práve porušenie toho, toho novinárskeho kódexu. Tí ľudia sú hluchí, slepí. Ja nerád hovorím tieto slová, ale to je pre mňa absolútne nepochopiteľné. Jak potom, veď hovorím ešte raz, právo, že altera pars, aby bola druhá strana vypočutá, je základné v rodine, na pracovisku. Neviem si predstaviť, že takéto pravidlo nebude principiálne platiť. Kde to, preboha, zači... (Prerušenie vystúpenia časomerom.)
Jančula, Tibor, poslanec NR SR (2017-10-12):
Ďakujem, pán predsedajúci. Páni poslanci, pani poslankyne, účelom predloženého návrhu zákona je spresnenie okruhu subjektov, ktoré môžu byť rezortným športovým strediskom, a úprava vzorca pre výpočet podielu uznaného športu. Súčasné znenie zákona o športe umožňuje len štátnej rozpočtovej organizácii stať sa rezortným športovým strediskom, pričom je žiaduce, aby tento štatút mohla získať aj štátna príspevková organizácia, ktorá rovnako podlieha režimu zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov. Zároveň v súčasnom znení zákona o športe je potrebné spresniť vzorec pre výpočet podielu uznaného športu vzhľadom na duplicitné zohľadňovanie parametra ÚD, čo je úspech dospelých, a ÚM – úspech mládežníckeho športu, ktorý sa má zohľadňovať v rámci parametra KV, čo je koeficient významu daného športu. Návrh zákona je v súlade s ústavou, ústavnými zákonmi, medzinárodnými zmluvami, ktorými je Slovenská republika viazaná, a zákonmi, v súlade s právom Európskej únie a v súlade s nálezmi Ústavného súdu Slovenskej republiky. Návrh zákona bol podľa § 33 ods. 2 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov prerokovaný s Ministerstvom financií Slovenskej republiky. Ďakujem.
I. Mikloš, podpredseda vlády a minister financií SR: (2004-01-22):
Potreba vypracovať nový návrh zákona vyplynula zo skutočnosti, že všeobecne záväzné právne predpisy Európskej únie budú ku dňu vstupu Slovenskej republiky do Európskej únie priamo aplikovateľné aj na území Slovenskej republiky, a teda úprava niektorých právnych vzťahov v zákone č. 271/2001 Z. z. by vytvárala nežiaducu duplicitu. Zároveň bolo potrebné doplniť národnú právnu úpravu o ustanovenia zohľadňujúce národné špecifiká a ďalšie odlišnosti v takom rozsahu, ktorý umožňujú platné predpisy Európskej únie. Cieľom predkladaného návrhu zákona je dosiahnuť na colnej hranici ochranu pred dovozom, vývozom alebo spätným vývozom falzifikátov a nedovolených napodobenín a tým eliminovať škody spôsobené majiteľom, resp. držiteľom autorského práva, práva príbuzného autorskému právu, majiteľom patentu autorského osvedčenia, priemyselného vzoru, úžitkového vzoru, ale aj výrobcom a predajcom dodržiavajúcim zákony. Navrhované opatrenie negatívne neovplyvnia slobodu legitímneho obchodu. Podrobnejšie sa upravujú tie inštitúty colného práva, práva a povinnosti colných orgánov a účastníkov colného konania a iných fyzických osôb a právnických osôb, s úpravou ktorých colné predpisy v spoločenstvách počítajú, resp. takúto úpravu pripúšťajú. Na základe uvedeného odporúčam prerokovanie a schválenie navrhovaného zákona a ďakujem za pozornosť.
P. Paška, predseda NR SR: (2006-12-05):
Pán podpredseda Číž bude reagovať na faktické poznámky.
Přidal, Alojz, poslanec NR SR (2011-02-04):
Pán kolega Jarjabek, ja som sa nestačil čudovať, keď ste nám tu povedali, ako to bolo za diktatúry, ako to bolo za stalinizmu, aké pomery boli v takej totalitnej strane. A chcel by som sa spýtať, že či to máte len z literatúry, z médií, z televízie alebo či to máte aj zo spomienok súčasných svojich kolegov v strane SMER, z ich pôsobenia v predchádzajúcej strane, v Komunistickej strane, ktorej boli členmi. A chcel by som sa spýtať, kto má najbližšie k tej strane, ktorá dala zavraždiť Horákovú a Clementisa a kto je hrdý pokračovateľ myšlienok tejto strany? Ďakujem.
Hrnčiar, Andrej, podpredseda NR SR (2018-05-24):
Pán poslanec Paška.
Stavrovská, Zuzana, komisárka pre osoby so zdravotným postihnutím (2022-06-17):
Ďakujem veľmi pekne, pán predsedajúci. Dovoľte na záver naozaj veľké poďakovanie za to, že vaša práca je zameraná na ľudí so zdravotným postihnutím a na pomoc. Mojou úlohou je naprieč celým politickým spektrom pôsobiť nezávisle a presne upozorňovať na to, kde sú tie medzery, ktoré treba odhaliť. Stretnutia s vami sú pre nás veľkou inšpiráciou, a preto vás srdečne aj s mojimi kolegami a kolegyňami pozývame na úrad, vaše skúsenosti, ktoré máte, pretože na vás sa ľudia obracajú, ste známejšie osoby ako ja alebo ako úrad. My, samozrejme, sa snažíme dostať čo najviac do povedomia a myslím, že sa nám to teda aj darí, ale vy máte možno vo vašich regiónoch ten bližší kontakt s ľuďmi so zdravotným postihnutím. Neváhajte sa na nás obrátiť, aby sme tú pomoc mohli aj spoločne nastaviť a prípadne aj spoločne potom upraviť danú legislatívu. Radi vás teda uvítame na úrade a sme otvorení komunikácii a diskusii na riešenie týchto problémov, ktoré vy aj sami evidujete a riešite. Ďakujem ešte raz veľmi pekne aj v mene celého kolektívu. Ďakujem.
P. Hrušovský, predseda NR SR: (2003-05-21):
(Hlasovanie.) 113 prítomných, 110 za, 1 sa zdržal, 2 nehlasovali. Konštatujem, že Národná rada Slovenskej republiky návrh skupiny poslancov na vydanie zákona, ktorým sa mení a dopĺňa zákon o výrobe a uvádzaní liehu na trh, schválila. Ďakujem pánovi predkladateľovi, pánovi spoločnému spravodajcovi a prosím teraz povereného poslanca, pána poslanca Bašku, aby z poverenia predkladateľov uviedol a odôvodnil návrh na vydanie zákona, ktorým sa mení a dopĺňa zákon 195/2000 Z. z. o telekomunikáciách v znení zákona 308/2002 Z. z., ktorý prerokúvame ako tlač 180 v druhom čítaní. Súčasťou návrhu je aj spoločná správa gestorského výboru, ktorú máte ako tlač 180a. Prosím teraz pána poslanca Bašku, aby za skupinu navrhovateľov predmetný návrh zákona odôvodnil. Pán poslanec Baška, máte slovo.
Grendel, Gábor, podpredseda NR SR (2023-03-15):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Pani poslankyňa Hatráková? K tlači 1354. (Reakcia spravodajkyne.) Nehlásite sa do rozpravy, okej, tak ospravedlňujem sa. Vyhlasujem rozpravu za skončenú. Želáte si záverečné slovo, pán navrhovateľ? Nie. Pani spravodajkyňa takisto nie. Prerušujem rokovanie o tomto bode programu. Pristúpime teraz k druhému čítaniu o návrhu na vyslovenie súhlasu Národnej rady Slovenskej republiky s Dodatkovým protokolom k Dohovoru o počítačovej kriminalite týkajúceho sa trestnoprávneho postihu činov rasovej a xenofóbnej povahy spáchaných prostredníctvom počítačových systémov . Návrh vlády je uverejnený ako tlač 1421. Návrh vlády odôvodní pán minister spravodlivosti Viliam Karas. Prosím ho, aby sa ujal slova.
P. Paška, predseda NR SR: (2008-04-02):
(Hlasovanie.) 141 prítomných, 78 za, 30 proti, 32 sa zdržalo, 1 nehlasoval. Konštatujem, že  sme  schválili   vládny   návrh novely zákona č. 502/2001 Z. z. o finančnej kontrole a vnútornom audite a niektorých ďalších zákonov . Pani Oľga Nachtmannová bude uvádzať v prvom čítaní hlasovanie o vládnom návrhu zákona o výchove a vzdelávaní, takzvaný školský zákon a o zmene a doplnení niektorých zákonov (tlač 560).
Hatráková, Katarína, poslankyňa NR SR (2021-11-09):
Ďakujem pekne, pán predsedajúci. Mne teda nevadí, že k tejto téme sa vyjadrujú aj muži. Vadí mi, že tá diskusia je extrémne nedôstojná aj zo strany mnohých žien, aj zo strany mnohých mužov. A nedôstojná je aj v tom, Kristián, že nám unikajú bazálne vedomosti o téme. Takže ja si len dovolím pripomenúť, že ukončenie tehotenstva nie je len medicínsky zákrok. Preto informácie od lekára, tobôž od ministerstva zdravotníctva, prepánajána, nestačia, pretože ide o etický problém, ktorý hlboko zasahuje osobnosť ženy, jej integritu, jej kontext, a teda je absolútne nutné, aby žena v tomto ťažkom životnom období mala celé penzum informácií, ktoré, žiaľ, do veľkej miery zasahujú alebo teda obsahujú, alebo prinášajú práve neziskové organizácie. Ďakujem.
Pellegrini, Peter, predseda NR SR (2015-09-22):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 133 poslancov, za hlasovalo 103 poslancov, proti boli 5, zdržalo sa 25 poslancov. Konštatujem, že Národná rada schválila návrh novely zákona č. 106/2004 Z. z. o spotrebnej dani z tabakových výrobkov. Pán poslanec Petráš, uveďte teraz hlasovanie v druhom čítaní o vládnom návrhu zákona, ktorým sa mení a dopĺňa daňový poriadok, tlač 1580, bod 26 schváleného programu. [Hlasovanie o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1580.]
Raši, Richard, poslanec NR SR (2012-05-15):
Ďakujem pekne. Ctená pani predsedajúca, vážený pán predseda, drahé kolegyne, kolegovia, dovoľte mi, aby som týmto predložil návrh na vydanie zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a o zmene a doplnení zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. Cieľom predloženého návrhu zákona je zvýšenie spravodlivosti v mechanizme prerozdeľovania poistného na verejné zdravotné poistenie zavedením nového prediktora nákladov na zdravotnú starostlivosť. Nový mechanizmus prerozdeľovania má zabezpečiť, že po prerozdelení každá zo zdravotných poisťovní dostane rovnakú platbu na poistenca v rovnakej rizikovej skupine. Aby boli zdroje adresnejšie nasmerované za pacientom, a teda nákladnejším poistencom, zavádza sa medzinárodne uznávané kritérium prediktor chorobnosti – dlhodobá spotreba liekov, tzv. farmaceuticko-nákladové skupiny. Zavedením nového prediktora sa predikčná schopnosť prerozdeľovacieho mechanizmu zvýši z 3,19 na viac ako 20 %. Súčasťou predloženého návrhu je aj novela zákona č. 581/2004 Z. z., ktorou sa dopĺňajú súvisiace povinnosti zdravotných poisťovní a povinnosti a kompetencie Úradu pre dohľad nad zdravotnou starostlivosťou pri analyzovaní údajov oznámených zdravotnými poisťovňami, povinnosti súvisiace s aktualizáciou skupín liekov zaradených do farmaceuticko-nákladových skupín a výpočtom indexu rizika. Nanovo sa definuje preukazovanie platobnej schopnosti. Ukazovateľ kapitálovej primeranosti sa ruší z dôvodu, že nezohľadňuje špecifiká systému verejného zdravotného poistenia. Na účinnú reguláciu finančného zdravia zdravotných poisťovní postačuje v plnej miere preukazovať platobnú schopnosť uhrádzať záväzky voči poskytovateľom v lehote, ktorá nepresiahne 30 kalendárnych dní odo dňa zmluvne dohodnutej lehoty splatnosti záväzkov voči poskytovateľom. V zákone je riešené aj opätovné zavedenie možnosti odvolania predsedu Úradu pre dohľad nad zdravotnou starostlivosťou a členov správnej rady úradu vládou na návrh ministerstva aj z iných dôvodov, ako sú v zákone taxatívne vymenované, napr. pri jeho profesionálnom zlyhaní. Vážená pani predsedajúca, ctený pán predseda, vážené pani poslankyne, vážení páni poslanci, žiadam vás týmto o podporu predloženého návrhu zákona. Ďakujem pekne.
Kažimír, Peter, minister financií SR (2016-11-23):
Tak nie dve minúty, dve vety. Pán poslanec v svojej presnosti a odbornosti občas vynecháva detaily a neviem, či zámerne, alebo len tak to nejak príde. A zamestnanecké akcie. Vysvetlíme, nie sú to akcie, ktoré majú podiel na majetku spoločnosti, je to forma zainteresovania zamestnancov, zamestnanecké akcie. Už dnes sa platia odvody aj zdravotné, aj sociálne. Dvakrát by som nehádal, že ste to zaviedli vy, ale nechcem, nechcem nadbiehať. Niekto to zaviedol a určite nie teraz to zavádzame, takže... A veľmi dobre viete, o spôsoboch obchádzania a dane z príjmu zo závislej činnosti, proste iné formy, na to ste vyslovene odborník, ako, ako znížiť daňové odvodové povinnosti. Mnohokrát ste sa tu zaoberali, takže viete, že to je vlastne spôsob, ako sa to má, ako sa má ten kanál ucpať, ak to máme takto nazvať, ale opakujem, zdravotné a sociálne odvody sa z toho už platili aj predtým, resp. platia aj dnes. Výpožička auta, aby sme ľudí nemýlili, ide o výpožičku, to znamená, ide o používanie auta bez odplaty, zadarmo. To znamená, nie je tu špeciálna forma, tiež by vám možno nejaký kolega z inej strany vedel o tom niečo hovoriť (povedané so smiechom), nebudem, nebudem ale chodiť do detailov, ale ide o výpožičku, a to znamená negeneruje to príjem vo firme, ktorá požičiava. Hej, to znamená, aby sme vyhli dvojitému započítavaniu výdavkov spojených s prevádzkou napríklad vozidla, hovoríme len o energiách. To znamená, pohonné hmoty sa budú môcť používať ako daný výdavok. Toľko len pre vysvetlenie, lebo ste to poohýbali tak, tak nepekne, jak by som to povedal, tak len dovysvetľujem, ale uznávam, bol to pozmeňovací návrh vo výboroch a nemala možnosť verejnosť sa s tým oboznamovať a možno ani vy nie, veď nie ste členom finančného výboru, takže ja to úplne v poriadku berem. A to je asi tak všetko, lebo ani nemá význam viacej hovoriť, v mnohých veciach si neporozumieme, ale za relatívne korektnú debatu aj tak ďakujem. Úctivý a dobrý obed vám prajem.
P. Paška, predseda NR SR: (2008-07-02):
Hlasujeme o návrhu zákona ako o celku. (Hlasovanie.) 140 prítomných, 83 za, 11 proti, 45 sa zdržalo, 1 nehlasoval. Konštatujem, že sme schválili vládny návrh zákona o podpore práce s mládežou . Pani poslankyňa Sabolová, procedurálny návrh.
Hrušovský, Pavol, podpredseda NR SR (2010-12-15):
S faktickými poznámkami na vystúpenie pani poslankyne Košútovej, dvaja páni poslanci. Posledná pani poslankyňa Sabolová. Nech sa páči, pán poslanec Záhumenský.
P. Paška, predseda NR SR: (2009-09-10):
(Hlasovanie.) 131 prítomných, 79 bolo za, 7 proti, 44 sa zdržalo, 1 nehlasoval. Návrh uznesenia sme schválili. Pani poslankyňa Sárközy uvedie hlasovanie v prvom čítaní o návrhu poslancov Gibalovej, Hrušovského a Sabolovej na vydanie zákona č. 448 o sociálnych službách. Je to tlač 1201. (Hlasovanie o n ávrhu poslancov Národnej rady Slovenskej republiky Moniky Gibalovej, Pavla Hrušovského a Márie Sabolovej na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.)
Jarjabek, Dušan, poslanec NR SR (2010-07-08):
Sľubujem. (Potlesk.)
Bugár, Béla, podpredseda NR SR (2017-03-21):
Vážené panie poslankyne, páni poslanci, odhlasovali sme všetky návrhy zákonov, ktoré sme prerokovali. Teraz budeme pokračovať ďalším bodom, a to je druhé čítanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a zmena zákona č. 417/2013 o pomoci v hmotnej núdzi (tlač 362). Pán minister Richter za chvíľočku príde. Takisto aj pán spravodajca, pán poslanec Podmanický. A potom ešte, ako vidíte, ďalší 5 poslanci sú prihlásení písomne do rozpravy. Takže nech sa páči, pán poslanec Mihál, máte slovo. (Ruch v sále.) Páni poslanci, páni poslanci, vás vyzývam, kto poprípade má niečo prerokovať so svojimi kolegami, nech to urobí mimo rokovaciu sálu. Pán poslanec Mihál, nech sa páči, máte slovo. Nech sa páči.
Číž, Miroslav, podpredseda NR SR (2015-09-23):
Ďakujem pekne, pán minister. Spravodajkyňou, ktorú navrhol navrhnutý gestorský výbor, je pani poslankyňa Grečková, takže má slovo.
Kaščáková, Renáta, poslankyňa NR SR (2016-09-23):
... sa chcela poďakovať Eugenovi Jurzycovi za jeho opäť brilantný príspevok a chcela by som ho doplniť zopár štatistickými údajmi voľne dostupnými. Predtým by som však chcela zacitovať pána premiéra Fica, ktorý vo svojej úvodnej reči povedal, že Slovensku sa darí, ale o tom opozícia nehovorí, lebo nemá čo ponúknuť, zbytočne vyrušujú vládu v robote a chcú prekryť jej dobré výsledky; voľne povedané. Takže pozrime sa na tie dobré výsledky vlády a odcitujem zopár voľne dostupných štatistických údajov. Takže: 1. Už pri programovom vyhlásení vlády v rozprave som ukázala graf podielu HDP našich regiónov na celkovom HDP, z ktorého bolo zrejmé, že úroveň našich regiónov roky systematicky klesá. 2. Na Slovensku je bez práce stále približne každý ôsmy ekonomicky aktívny človek. Tí, čo pracujú, berú priemernú mzdu, ktorá je len približne 30 % európskeho priemeru, ani tú však nedosahujú až dve tretiny zamestnaných Slovákov. 3. V pásme chudoby, ktoré sa podľa Štatistického úradu začína na aktuálnej hranici 347 eur na mesiac, žije až polovica nezamestnaných a tiež osamelí dôchodcovia s nižšou penziou, ako je táto suma. 4. Stúpa počet pracujúcich ľudí ohrozených rizikom chudoby, takže aj keď človek pracuje, reálne mu hrozí bieda. Čo je najhoršie. Najhoršie sú na tom rodiny s deťmi, najmä s tromi a viac deťmi, pričom každá tretia z nich je pod hranicou biedy. 5. Podľa posledného prieskumu Eurobarometer, ktorý je k dispozícii, sa až viac ako dve pätiny Slovákov obávajú skĺznutia za hranicu chudoby. S tvrdením, že pociťujú riziko spadnutia do chudoby, sa stotožnilo až 44 % dopytovaných Slovákov. Takže ja sa chcem spýtať, od akej práce vlastne zdržuje opozícia túto vládu?
Grendel, Gábor, podpredseda NR SR (2021-12-09):
Pán poslanec, máte záujem o doplňujúcu otázku? Nech sa páči.
Figeľ, Ján, podpredseda NR SR (2014-09-16):
Ďakujem pekne. Nech sa páči zaujať miesto pre navrhovateľov. Otváram rozpravu. Do rozpravy sa písomne prihlásil jeden poslanec. A to je Alojz Hlina. Nech sa páči, pán kolega, dávam vám týmto slovo. Potom bude pokračovať rozprava ústnou časťou.
Rajtár, Jozef, poslanec NR SR (2017-03-30):
Ďakujem teda za slovo. Vážené dámy, vážení páni, sme tu teraz v takej situácii, že sa práve skončilo poslanecké grémium, kde sme sa snažili si čo najviac zosúladiť stanoviská, a naozaj musím povedať, čo sa týka opozície, tak my máme úprimnú snahu, úprimnú snahu zasadiť sa čo najväčšou mierou o zrušenie amorálnych Mečiarových amnestií a vyjadrením tej skutočnej pravej túžby zrušiť amnestie bol aj ten predošlý návrh opozície pána Budaja, ktorý naozaj, ako som hovoril, že silou draka by amnestie zrušil a bodka, nezasahoval by do toho Ústavný súd. Takže zo strany opozície naozaj ide o úprimnú túžbu a snahu zrušiť amorálne amnestie, aj preto rokujeme aj s koalíciou, aj včera sme rokovali, aj dnes rokujeme, lebo chceme dať šancu, naozajstnú šancu tomu, aby v základoch Slovenska, nášho štátu, nebolo niečo zhnité, aby štát oficiálne nekryl zločiny štátnej moci. Dovoľte mi vyjadriť presvedčenie, že Mečiarove amnestie sú v rozpore s Ústavou Slovenskej republiky a konkrétne s čl. 1, ktorý hovorí, že Slovensko je zvrchovaný, demokratický a právny štát, a ďalej tento článok hovorí, že uznáva a dodržiava pravidlá medzinárodného práva. Som presvedčený o tom, že vzhľadom na Ústavu Slovenskej republiky Mečiarove amnestie ako právny akt nie sú v súlade, nie sú v súlade s našou ústavou. Bohužiaľ, 30 poslanci už v minulosti dávali podanie na Ústavný súd, aby toto posúdil, aby spravil výklad tohto súladu, tých amnestií, s našou ústavou, a Ústavný súd to vtedy zamietol. A myslím si, že toto dostatočne vysvetľuje našu nedôveru v to, že by mal zrušenie amnestie posudzovať Ústavný súd, preto tie rozhovory sú také dlhé, pretože vládny návrh zákona obsahuje posudzovanie, a to automatické, Ústavným súdom, tým Ústavným súdom, ktorý teda minimálne odmieta výklad toho, či amorálne amnestie sú, alebo nie sú v rozpore s tou najzákladnejšou časťou Ústavy Slovenskej republiky. Grémium bude prebiehať aj podľa dohody poobede, bude sa zosúlaďovať medzitým to, čo žiada opozícia. A ja musím povedať, že to opozícia nežiada kvôli nejakým bodom, opozícia to žiada kvôli tomu, aby sa zvýšila pravdepodobnosť, že tie amnestie budú naozaj zrušené, že sa nestane to, že Ústavný súd ich môže zastaviť. Jednoducho snaha opozície je posilniť tú pozíciu, aby ten návrh došiel do svojho zdarného cieľa – cieľa naozaj zrušiť amnestie. Budeme teda ďalej rokovať, budeme sa ďalej pozitívne snažiť o to, aby sa tie amnestie reálne zrušili, a budeme informovať následne aj verejnosť a ja veľmi pevne dúfam a verím, že ten konečný návrh bude tak dobrý, ako sa len v danej situácii, politickej situácii, lebo hovoríme tu naozaj o politickej situácii, ten návrh môže byť, technicky právne má šancu byť perfektný, ale z politických dôvodov nemôže byť, tak v danej situácii teda vyjadrujem presvedčenie, že bude tak dobrý, ako sa pri súčasnej situácii len dá, a ja dúfam, že amnestie sa nám nejakým spôsobom podarí zrušiť. Ďakujem za pozornosť. (Potlesk.)
P. Hrušovský, predseda NR SR: (2003-10-29):
Teraz dávam slovo pánovi predsedovi výboru pre sociálne veci a bývanie, pánovi poslancovi Tkáčovi, ktorý sa prihlásil do rozpravy. Nech sa páči, pán poslanec Tkáč. V. Tkáč, poslanec: Ďakujem, pán predseda, za slovo. Vážené dámy, vážení páni, slovenský právny poriadok nemá veľa kódexov a nemá veľa ani zákonov tzv. kódexového typu. Tento zákon, ktorý pán prezident vrátil, je kódexovým typom zákona, to znamená, upravuje obrovský komplex spoločenských vzťahov, financie, ktoré sa majú redistribuovať prostredníctvom tohto zákona, dosahujú stámiliardové hodnoty, a dotýka sa to v podstate skoro každého občana Slovenskej republiky. Je mi preto skutočne veľmi ľúto, a to hovorím naozaj bez akéhokoľvek politického akcentu, že opäť ďalší kódexový typ zákona prerokúvame v atmosfére, ktorá dnes v súčasnosti panuje. Už sa nám to „podarilo“ pri Zákonníku práce, keď si spomínate tí, ktorí ste tu boli v minulom parlamente, že sme pri súbojoch o župy, o územné členenie vlastne schválili Zákonník práce, ktorý sa potom musel neskôr aj z takýchto subjektívnych príčin meniť. Chcel by som veľmi stručne, naozaj nechcem naťahovať čas, povedať niekoľko poznámok k tomu, prečo pán prezident vrátil zákon o sociálnom poistení. Bizarnosť tohto stavu je aj v tom, že prakticky na ten istý okruh spoločenských vzťahov, aj individuálnych, súkromných vzťahov, platí a pôsobí v podstate tretí zákon na tú istú množinu týchto vzťahov. Platí zákon z 80. rokov, platí zákon č. 413 o sociálnom poistení, ktorý platí, ale nie je účinný, a dnes je aj na svete zákon, ktorý je síce len schválený, ťažko ešte diskutovať, to je aj skôr teoretický pojem, či už je platný, ak nie je podpísaný a, samozrejme, nie je účinný. Teda na to isté tri zákony. Pokiaľ ide o zásadné pripomienky, ktoré v tomto smere sú, povedal by som, že tie zásadné pripomienky sú v tom, že ekonomicko-finančné parametre tohto zákona nesplnili očakávanie reformy sociálneho systému, a to v tom, že tento zákon je ďalej drahý pre štát. Nie je z hľadiska tvorby zdrojov vyladený správne aj v súlade s multiplikačnými efektmi v oblasti celkového zaťaženia. Viete dobre, že aj v odborných kruhoch bez politiky sú súboje, ideové názory o tom, či sa toto zaťaženie zvyšuje alebo znižuje, a nie sú, samozrejme, jasné ani finančno-ekonomické dosahy. Sú tu dokonca aj predpoklady, že nový právny režim bude drahší a zaťaží aj z hľadiska zadlženosti Sociálnu poisťovňu viac, ako je platný stav. Druhá systémová zásadná vec je – a o tom sme tu už diskutovali pri schvaľovaní zákona o sociálnom poistení... (Ruch v sále.)
Pčolinský, Peter, podpredseda NR SR (2023-02-14):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne. Nie. Uzatváram možnosť prihlásiť sa ústne. Záverečné slovo, pán navrhovateľ? Nie. Pán spravodajca? Hlasujeme o 11.00 hod. Ďakujem pekne. Prerušujem rokovanie o tomto bode programu. Pani poslankyňa Zemanová, môžme začať rokovanie o návrhu skupiny na vydanie zákona o turistických trasách a o zmene a doplnení niektorých zákonov. Návrh zákona má tlač 1391, návrh na jeho pridelenie na prerokovanie výborom je v rozhodnutí č. 1459. Nech sa páči, pani poslankyňa Zemanová, uveďte návrh. (Rokovanie o návrhu skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov , tlač 1391.)
Hrušovský, Pavol, predseda NR SR (2012-02-29):
Páni poslanci! Pani ministerka, poprosím vás, aby ste na chvíľočku prerušili svoje vystúpenie a poprosím kolegov poslancov o zachovanie kľudu v rokovacej sále. Nech sa páči.
Blanár, Juraj, podpredseda NR SR (2023-03-21):
Ďakujem, pán spravodajca. Otváram všeobecnú rozpravu, obdržal som jednu písomnú prihlášku od pána poslanca Milana Mazureka, avšak predtým požiadal o slovo v zmysle rokovacieho poriadku pán navrhovateľ Suja, takže ako prvý vystúpi on a po ňom sa pripraví pán poslanec Mazurek. Nech sa páči.
Zmajkovičová, Renáta, podpredsedníčka NR SR (2013-02-07):
Pán poslanec Matovič bol posledným písomne prihláseným do rozpravy. Teraz otváram rozpravu ústnu. Pýtam sa, kto sa chce prihlásiť do rozpravy? Pán poslanec Vašečka, Mikloško, Kaník, uzatváram možnosť, pán poslanec Kuffa, Viskupič, piati, uzatváram možnosť prihlásiť sa do rozpravy. Pán poslanec Vašečka.
M. Číž, podpredseda NR SR: (2007-03-20):
(Hlasovanie.) Prítomných je 145 poslancov, za 132 poslancov, zdržalo sa 12 poslancov, nehlasoval 1 poslanec. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďalej pokračujeme hlasovaním v prvom čítaní o vládnom návrhu zákona o uznávaní odborných kvalifikácií . Máme ho pod tlačou 217. Spravodajcom je člen výboru pre vzdelanie, mládež, vedu a šport pán poslanec László Szigeti. Má slovo.
Simon, Zsolt, poslanec NR SR (2015-05-22):
Ďakujem pekne. Vážený pán predsedajúci, vážené kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona pod tlačou 1510. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej právnej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Pán predsedajúci, otvorte, prosím, všeobecnú rozpravu.
Paška, Pavol, predseda NR SR (2012-12-13):
Pán poslanec Kéry.
Laššáková, Jana, podpredsedníčka NR SR (2013-10-17):
Nerušte spravodajcu! Nech sa páči.
Paška, Pavol, predseda NR SR (2012-11-28):
Hlasujeme o bodoch 1 až 16 zo spoločnej správy. Odporúčanie je schváliť. (Hlasovanie.) 143 prítomných, 80 za, 63 sa zdržalo. Tieto body sme schválili.
Bugár, Béla, podpredseda NR SR (2019-11-26):
Takže, vážené panie poslankyne, vážení páni poslanci, otváram rokovanie 53. schôdze Národnej rady Slovenskej republiky. Chcem vás požiadať, aby sme pred začiatkom rokovania zistili uznášaniaschopnosť. Takže prosím vás, aby sme sa prezentovali. (Prezentácia.) Takže prítomných je 117 poslancov. Zisťujem, že Národná rada je schopná sa uznášať. Budeme pokračovať teda v rokovaní. Na 53. schôdzi Národnej rady budú overovateľmi poslanci Vladimír Matejička a Natália Grausová. Náhradníkmi budú poslanci Mária Janíková a Marián Viskupič. Na dnešnom rokovacom dni o ospravedlnenie svojej neúčasti požiadala pani poslankyňa Katarína Cséfalvayová. Vážené panie poslankyne, páni poslanci, tak ako je známe, poslanec Martin Glváč sa písomne s účinnosťou od 19. novembra 2019 vzdal funkcie podpredsedu Národnej rady Slovenskej republiky. Prosím, aby Národná rada uvedenú skutočnosť vzala uznesením na vedomie. Navrhnutý program schôdze vám bol rozdaný. Chcem uviesť, že viaceré body sú navrhované tak, aby boli prerokované v konkrétnom termíne. Rokovanie o vládnom návrhu zákona o štátnom rozpočte sa začne v piatok 29. novembra o 9.00 hod. ráno. Hlasovanie o troch návrhoch zákonov, ktoré na rokovanie Národnej rady predkladá ministerka zdravotníctva a ktoré boli preložené z minulej schôdze, uskutočníme v utorok, dnes o 17.00 hodine. Skôr ako dám slovo poslancom, ktorí budú chcieť navrhnúť zmenu alebo doplnenie programu, uvádzam, že v návrhu programu sa uvádzajú aj návrhy rozpočtov príslušných inštitúcií predložené v súlade s platnými zákonmi, ktoré na návrh gestorských výborov uvedú teda ich predkladatelia, ako sú uvedení v návrhu programu. Na to, aby mohli uvedené materiály uviesť, samozrejme, a vystúpiť v rozprave, je potrebný súhlas Národnej rady, preto navrhujem, aby sme tento súhlas vyslovili schválením programu ako celku. Teraz vás prosím, aby ste tí, ktorí chcú predniesť nejaké pozmeňujúce návrhy, aby sa prihlásili. Že vraj nefunguje tabuľa? (Reakcie z pléna.) Takže ideme. Pán poslanec Grendel, ako prvý, nech sa páči.